b'\n_START_ARTICLE_\nAna a Danemarcei\n_START_SECTION_\nCopil\xc4\x83ria\n_START_PARAGRAPH_\nAna s-a n\xc4\x83scut la castelul Skanderborg \xc3\xaen Danemarca. Na\xc8\x99terea ei a fost o lovitur\xc4\x83 pentru tat\xc4\x83l s\xc4\x83u, regele Frederick al II-lea al Danemarcei, care spera un mo\xc8\x99tenitor. Totu\xc8\x99i, trei ani mai t\xc3\xa2rziu, mama Anei, Sofia de Mecklenburg, l-a n\xc4\x83scut pe viitorul Christian al IV-lea al Danemarcei. Ana \xc3\xaempreun\xc4\x83 cu sora ei mai mare Elizabeth, a fost trimis\xc4\x83 \xc3\xaen Germania, la G\xc3\xbcstrow, la bunicii materni, ducele \xc8\x99i ducesa de Mecklenburg. \xc3\x8en compara\xc8\x9bie cu curtea danez\xc4\x83, G\xc3\xbcstrow i-a oferit Anei un mediu modest \xc8\x99i stabil. De asemenea, \xc8\x99i fratele lor Christian a fost trimis la G\xc3\xbcstrow \xc3\xaens\xc4\x83 doi ani mai t\xc3\xa2rziu, \xc3\xaen 1579 Consiliul danez a cerut \xc3\xaentoarcerea lui \xc3\xaen Danemarca \xc8\x99i \xc3\xaempreun\xc4\x83 cu el s-au \xc3\xaentors \xc8\x99i Ana \xc8\x99i Elizabeth._NEWLINE_Ana s-a bucurat de o familie apropiat\xc4\x83 \xc8\x99i fericit\xc4\x83 \xc3\xaen Danemarca, datorit\xc4\x83 \xc3\xaen mare m\xc4\x83sur\xc4\x83 reginei Sophie, care \xc8\x99i-a \xc3\xaengrijit copiii \xc3\xaen timpul bolilor. Pe\xc8\x9bitori din toat\xc4\x83 Europa se uitau \xc3\xaenspre Ana \xc8\x99i sora ei mai mare, inclusiv Iacob al VI-lea al Sco\xc8\x9biei, care a favorizat Danemarca ca un regat reformat \xc8\x99i un partener de tranzac\xc8\x9bii profitabile._NEWLINE_Ini\xc8\x9bial, ambasadorii sco\xc8\x9bieni s-au concentrat asupra fiicei mai mari, \xc3\xaens\xc4\x83 Frederic a logodit-o pe Elisabeta cu Henry Julius, Duce de Brunswick, promi\xc8\x9b\xc3\xa2nd sco\xc8\x9bienilor a doua fiic\xc4\x83 a sa, Ana.\n_START_SECTION_\nC\xc4\x83s\xc4\x83torie\n_START_PARAGRAPH_\nLa 20 august 1589, Ana s-a c\xc4\x83s\xc4\x83torit prin procur\xc4\x83 (lipsa mirelui) cu Iacob la Castelul Kronborg; mirele a fost reprezentat de George Keith, al 5-lea Conte Marischal. Zece zile mai t\xc3\xa2rziu, Ana a plecat spre Sco\xc8\x9bia dar flota ei a fost cople\xc8\x99it\xc4\x83 de o serie de peripe\xc8\x9bii, \xc3\xaen cele din urm\xc4\x83 fiind for\xc8\x9bat\xc4\x83 s\xc4\x83 mearg\xc4\x83 \xc3\xaenapoi p\xc3\xa2n\xc4\x83 la coasta Norvegiei, de unde prin\xc8\x9besa a c\xc4\x83l\xc4\x83torit pe uscat p\xc3\xa2n\xc4\x83 la Oslo, \xc3\xaenso\xc8\x9bit\xc4\x83 de Contele Marischal \xc8\x99i de al\xc8\x9bi membri ai ambasadelor sco\xc8\x9biane \xc8\x99i daneze._NEWLINE_Ana \xc8\x99i Iacob s-au c\xc4\x83s\xc4\x83torit formal la Oslo la 23 noiembrie 1589. La 22 decembrie, Iacob a vizitat noile rude la Castelul Kronborg din Elsinore, unde tinerii c\xc4\x83s\xc4\x83tori\xc8\x9bi au fost \xc3\xaent\xc3\xa2mpina\xc8\x9bi de regina Sophie, de regele Christian al IV-lea \xc3\xaen v\xc3\xa2rst\xc4\x83 de doisprezece ani \xc8\x99i cei patru regen\xc8\x9bi ai lui Christian._NEWLINE_Cuplul s-a mutat la Copenhaga la 7 martie \xc8\x99i a participat la nunta surorii mai mari ai Anei, Elisabeta, cu Henry Julius, Duce de Brunswick. Dou\xc4\x83 zile mai t\xc3\xa2rziu au plecat spre Sco\xc8\x9bia, unde au ajuns la 1 mai. Ana a fost \xc3\xaencoronat\xc4\x83 la 17 mai 1590, la Holyrood Abbey, prima \xc3\xaencoronare protestant\xc4\x83 \xc3\xaen Sco\xc8\x9bia.'